nahid-hub/BLUGE-bengali-wikipedia-section-title-prediction huggingface dataset:
জন লক সামাজিক চুক্তির বিকাশের প্রশ্নে হবসের বিপরীতে অবস্থান নিয়েছেন, যদিও তিনি মনে করতেন রাজনৈতিক সমাজ গঠনের পূর্বে মানুষ বাস করত প্রকৃতির রাজ্যে। তবে তার মতে প্রাকৃতিক রাষ্ট্রে শান্তি ও যুক্তির সহাবস্থান ছিল, এবং মানুষেরা নিরন্তর বিবাদে লিপ্ত ছিল না বরং স্বাভাবিক বুদ্ধি দ্বারাই পরিচালিত হত। এটা প্রাক-সামাজিক নয় বরং প্রাক-রাজনৈতিক। এটা আইনশূন্যও ছিলনা কারণ মানুষ প্রাকৃতিক আইনের অধীনে বাস করত, যেখানে সকলে স্বাধীন ও সমান, স্বাধীন হলেও তারা স্বেচ্ছাচারী ছিল না। কিন্তু নানা কারণে প্রকৃতির রাজ্যে স্বাভাবিক আদর্শ থেকে মানুষের বিচ্যুতি ঘটলে সমান অধিকার ভোগ করতে বঞ্চিত হয়। ফলে ব্যক্তিগত স্বাধিনতা ও অধিকার রক্ষার জন্য তারা সুসংহত সমাজ গঠনের প্রয়োজনীয়তা উপলব্ধি করে। যদিও প্রত্যেকে স্বাধীন স্বনির্ভর ও সামান, তবু ব্যক্তিরা নিজেদের স্বার্থেই সেচ্ছায় সর্বসম্মতভাবে একটি চুক্তিতে আসে।

লক ঐতিহাসিক ঘটনা হিসাবেই চুক্তিকে দেখতে প্রয়াসী ছিলেন। তার মতে: যদিও নথিপত্রে এমন চুক্তির হদিস পাওয়া যায় না তবু নথিতে নেই এমন অনেক ঘটনাই বাস্তব। এ চুক্তিকে এরূপ একটা ঘটনা বলে মনে করা যেতে পারে।

সঠিক অনুচ্ছেদ শিরোনাম কোনটি?
titleA. হবসের মতবাদ
titleB. জন লকের মতবাদ
titleC. প্রভাব
titleD. বিভিন্ন মতবাদসমূহ
উত্তর: titleB
এই গ্রন্থের পরিশিষ্টভাগে গ্রন্থটিকে একটি উপনিষদের মর্যাদা দেওয়া হয়েছে। এই পংক্তিটি হল “এই হল শ্রীগণপতি অথর্বশীর্ষ উপনিষদ্‌”। এই গ্রন্থটি নিজেকে অথর্ববেদের সঙ্গে যুক্ত করেছে। চিন্ময়ানন্দের অনুবাদ অনুসারে এই শ্লোকটি হল “এইরূপ অথর্বণ বলে থাকেন” (সংস্কৃত: ইত্যথর্বণবাক্যম্‌, ; )।

শুরুর ন্যায় গ্রন্থটি সমাপ্ত হয়েছে শান্তিবচনের মাধ্যমে। এই শান্তিবচনে বলা হয়েছে, “[ব্রহ্ম] আমাদের তুল্যরূপে রক্ষা করুন, তুল্যরূপে পালন করুন। আমরা যেন মহৎ কার্য সম্পাদন করি। ওঁ শান্তি শান্তি শান্তি!”

সঠিক অনুচ্ছেদ শিরোনাম কোনটি?
titleA. সর্বোচ্চ সত্য রূপে গণেশ
titleB. গায়ত্রী মন্ত্র
titleC. ইতিহাস
titleD. পরিশিষ্ট: উপনিষদের মর্যাদা
উত্তর: titleD
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল কালো এবং কালচে বাদামীর সংমিশ্রন। উভয় ডানায় ডিসকাল অংশে আড়াআড়ি ভাবে ঘন সন্নিভূত একসারি হলদে সবুজ অথবা সবজে সাদা ছোপ দেখা যায়। উক্ত ছোপগুলি এতই ঘনীভূত যে এদের একটি বন্ধনীর মত দেখায়। এই ডিসকাল ছোপগুলি বৃহৎ আকারের, তবে সামনের ডানার শীর্ষের দিকে এরা ক্রমশ ক্ষুদ্রতর আকারের হয় এবং এদের মধ্যেকারের দূরত্বও বেশি। সেই কারণে মনে হয় যে ঘনীভূত ছোপ দ্বারা গঠিত ডিসকাল বন্ধনীটি সামনের ডানার শীর্ষভাগে পৌঁছে কতকগুলি ক্ষুদ্রতর ছোপে খন্ডিত হয়েছে।

উক্ত ডিসকাল ছোপ গুলি কখনো সখনো সাদাটে হয়। সামনের ডানায় বিভিন্ন আকারের একসারি সাব-টার্মিনাল সবজে-হলুদ ছোপ দেখা যায় যা ডানার শীর্ষের দিকে ক্রমশ অস্পষ্ট হয়ে গেছে। পিছনের ডানায় একসারি সবজে-হলুদ লম্বাটে এবং অনিয়মিত আকারের সাব-টার্মিনাল ছোপ বিদ্যমান যা ডানার শীর্ষভাগ থেকে টর্নাস অবধি বিস্তৃত এবং টর্নাস এ অবস্থিত শেষ ছোপটি সবচাইতে লম্বাটে এবং তীর্যক। টার্মিনাল অথবা প্বার্শপ্রান্তিক অংশে একসারি অনিয়মিত আকারের সবজে-হলুদ ছোপ চোখে পড়ে।

ডানার নিম্নতল রূপালী এবং খয়েরী রঙের সংমিশ্রণ এবং উভয় ডানাতেই ছোট বড় ঢেউ খেলানো সরু কালো রেখার উপস্থিতি লক্ষ্য করা যায়। উভয় ডানাতে সাবটার্মিনাল এবং টার্মিনাল সবজে হলুদ ছোপ এর সারি বর্তমান। পিছনের ডানায় টার্মিনাল ছোপগুলি অর্ধচন্দ্রাকৃতি অথবা ক্ষীণচন্দ্রাকৃতি। সামনের ডানার সাবটার্মিনাল ছোপগুলি অপেক্ষাকৃত অস্পষ্ট।

পিছনের ডানায় ২ এবং ৪ নং শিরাস্থলে দুটি সমান আকৃতি বিশিষ্ট লেজ বিদ্যমান। পুরুষ নমুনা অপেক্ষা স্ত্রীদের লেজ দুটি অধিকতর লম্বা, তবে পুরুষদের লেজদুটি তীক্ষ্ণতর।

শুঙ্গ কালো এবং সূক্ষ্ম সাদা বলয় যুক্ত। মাথার উপরিতলে পাশের দিকে কয়েকটি সাদা সূক্ষ্ম ফোঁটা অথবা বিন্দু দেখা যায়। মাথা, বক্ষদেশ এবং উদর উপরিতলে কালচে এবং কালচে বাদামী এবং নিম্নতলে খয়েরী হয়।

সঠিক অনুচ্ছেদ শিরোনাম কোনটি?
titleA. বর্ণনা
titleB. উপপ্রজাতি
titleC. আকার
titleD. আচরণ
উত্তর: titleA
ড. খন্দকার মোশাররফ হোসেন ১ অক্টোবর ১৯৪৬ সালে কুমিল্লা জেলার দাউদকান্দি উপজেলার গয়েশপুর গ্রামে জন্মগ্রহণ করেন। তার পিতা খন্দকার আশরাফ আলী ও মাতা হোসনে আরা হাসনা হেনা।

১৯৬২ সালে কুমিল্লার দাউদকান্দি হাই স্কুল থেকে এসএসসি সম্পন্ন করেন তিনি। তিনি ১৯৬৮ সালে ঢাকা বিশ্ববিদ্যালয় থেকে এমএসসি ডিগ্রি লাভ করেন। ১৯৭০ সালে ইম্পেরিয়াল কলেজ (তৎকালীন লন্ডন বিশ্ববিদ্যালয়ের আওতাধীন) থেকে আরেকটি ডিগ্রি লাভ করেন। ১৯৭৩ সালে লন্ডন বিশ্ববিদ্যালয় থেকে ভূতত্ত্ব বিষয়ে পিএইচডি ডিগ্রি অর্জন করে। ১৯৭৪ সালে ইম্পেরিয়াল বিশ্ববিদ্যালয় থেকে ডিআইসি লাভ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পুরস্কার ও সম্মাননা
titleC. প্রাথমিক জীবন ও শিক্ষা
titleD. রাজনীতি
উত্তর: titleC
একক-সুর তরঙ্গের বাহক মড্যুলেশনের সময়, প্রথম প্রকারের বেসেল ফাংশন দিয়ে পার্শ্বব্যান্ড সংখ্যা এবং মড্যুলেশন সূচক এর ফাংশন রূপে ফ্রিকোয়েন্সি স্পেকট্রাম হিসাব করা যায়। মড্যুলেশন সুচকের মধ্যে বাহক ও পার্শ্বব্যান্ড এর সম্পর্ক সূচিত থাকে। মড্যুলেশন সূচকের বিশেষ মানের জন্য, বাহক বিস্তার শূন্য হয়ে যায় এবং সমস্ত পাওয়ার পার্শ্বব্যান্ডে অবস্থান করে।

বাহকের দুইপাশেই পার্শ্বব্যান্ড থাকায় তাদের সংখ্যাকে দ্বিগুণ করে মড্যুলেশন কম্পাঙ্ক দিয়ে গুণ দিয়ে ব্যান্ডউইথ হিসাব করা হয়। যেমন- ৩ কিলোহার্জের বিচ্যুতিকে ২ কিলোহার্জের বাহক দিয়ে মড্যুলেট করলে মড্যুলেশন সূচক হয় ১.৩৬। আমরা যদি ০.০১গুণ বিস্তার যুক্ত পার্শ্বব্যান্ডকে উপযোগী ধরি, তাহলে তালিকা থেকে দেখতে পাই যে মড্যুলেশন সূচক তিনটি পার্শ্বব্যান্ড তৈরি করবে। এগুলোকে দ্বিগুণ করে (৬ * ২.২ কিলোহার্জ ) বা ১৩.২ কিলোহার্জের প্রয়োজনীয় ব্যান্ডউইথ পাওয়া যায়।
সঠিক অনুচ্ছেদ শিরোনাম কোনটি?
titleA. শব্দ
titleB. কার্সনের সূত্র
titleC. বেসেল ফাংশন
titleD. প্রয়োগ
উত্তর: titleC
১৯২৯ সালে তৃতীয়বারের মতো ইংল্যান্ড সফরে যান টেলর। তরুণ ও অনভিজ্ঞ দলের মধ্যে তিনজনের একজন হিসেবে এরপূর্বে ইংল্যান্ড সফরকারী ছিলেন তিনি। ড্র হওয়া প্রথম টেস্টে তিনি দুই রান তুলেন। আঘাতের কারণে দ্বিতীয় ও তৃতীয় টেস্ট খেলার সুযোগ ঘটেনি তার। ১৯১২ সালে টেস্ট অভিষেকের পর এটিই প্রথমবারের মতো টেস্ট দলের বাইরে থাকতে হয় তাকে। পরাজয়ের বৃত্তে অবস্থান করেও ওল্ড ট্রাফোর্ডের চতুর্থ টেস্টে দুইটি আক্রমণাত্মক ইনিংস উপহার দেন। প্রথম ইনিংসে ৩২ রানের মধ্যে তার অংশগ্রহণ ছিল ২৮ ও দ্বিতীয় ইনিংসে আউট হবার পূর্বে ১১৩ রানের মধ্যে করেন ৭০ রান। উইজডেন তার ড্রাইভিং সম্বন্ধে ভূয়সী প্রশংসা করে। তিনি তার সর্বশক্তি ও নিশ্চয়তার সাথে এগিয়ে যান।

ইতিমধ্যেই দক্ষিণ আফ্রিকা দল সিরিজে পরাজিত হয়েছে। ওভালের পঞ্চম ও চূড়ান্ত টেস্টে নিজ দেশের বাইরে প্রথম সেঞ্চুরি করেন। দলীয় সংগ্রহ ২০/৩ থাকা অবস্থায় মাঠে নেমে ১২ বাউন্ডারি সহযোগে ১২১ রান তুলেন। দলীয় অধিনায়ক নামি ডিনের সাথে চতুর্থ উইকেটে ১৯০ মিনিটে ২১৪ রানের মহামূল্যবান জুটি গড়েন। উইজডেনে উল্লেখ করা হয়, ‘উভয় খেলোয়াড়ের ব্যাটিং বেশ উচ্চমার্গের ছিল। খেলার অবস্থান ও দক্ষতায় তাঁরা খুব সহজেই তাঁদের ক্রীড়াশৈলী প্রদর্শন করেছেন যা পুরো টেস্ট সিরিজে দক্ষিণ আফ্রিকানদের সেরা ইনিংস ছিল।’ এ জুটি চতুর্থ উইকেটে রেকর্ড গড়ে যা পরবর্তীতে ২০০৩ সালে জ্যাক ক্যালিস-গ্যারি কার্স্টেন ভেঙ্গে ফেলতে সমর্থ হন। খেলাটি ড্র হয়েছিল। উইজডেনে লেখা হয় যে, উভয় খেলোয়াড়ই অত্যন্ত উচ্চমার্গীয় ক্রীড়াশৈলী প্রদর্শন করেছেন। দলের অবস্থান বিবেচনা করলে টেস্ট সিরিজে দক্ষিণ আফ্রিকানদের কাছে থেকে সেরা হিসেবে বিবেচ্য। এ সেঞ্চুরির কল্যাণে সিরিজে টেলর ৫৫.২৫ গড়ে ২২১ রান তুলেন। সফরশেষে উইজডেন মন্তব্য করে, যদিও পূর্বেকার বছরের ন্যায় ব্যক্তিগতভাবে নিজকে মেলে ধরতে সমর্থ হননি; তবুও তিনি ইংরেজদের চোখে সর্বাপেক্ষা ভয়ঙ্কর ব্যক্তি ছিলেন। সমগ্র সফরে তিনি ৩৮.৪১ গড়ে ১,৫৭৫ রান পান যা সফরকারীদের মধ্যে গড়ে সর্বোচ্চ ছিল।

সঠিক অনুচ্ছেদ শিরোনাম কোনটি?
titleA. ১৯২৯ ইংল্যান্ড সফর
titleB. অর্জনসমূহ
titleC. ত্রি-দেশীয় প্রতিযোগিতা
titleD. যুদ্ধ পরবর্তী সময়কাল
উত্তর: titleA
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। কাশিমবাজার রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

কাশিমবাজার রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. অবস্থান
titleB. পরিকাঠাম
titleC. রেল পরিষেবা
titleD. ইতিহাস
উত্তর: titleB
অনেক আরাওয়াক ভাষার মধ্যে শ্রেণীনির্দেশক জাতীয় রূপমূল রয়েছে যা বিশেষ্য পদগুচ্ছের প্রধান বিশেষ্য পদটির শ্রেণী চিহ্নিত করে।
নিচের উদাহরণটি তারিয়ানা ভাষা থেকে নেওয়া।
এখানে শ্রেণীনির্দেশক পরসর্গটি বিশেষ্য পদগুচ্ছের শব্দশ্রেণীটি প্রধান বিশেষ্যপদ (এবং বিশেষণ, সংখ্যা, নির্দেশক, সম্বন্ধবাচক শব্দ) এবং
বাক্যাংশের ক্রিয়া ছাড়া বিশেষ্য পদগুচ্ছের বাকি সকল উপাদানে চিহ্নিত করে:

সঠিক অনুচ্ছেদ শিরোনাম কোনটি?
titleA. সার্বিক মূলরূপ
titleB. ভৌগোলিক বন্টন
titleC. শ্রেণীনির্দেশক
titleD. আরাওয়াক বনাম মেইপুরীয়
উত্তর: titleC
এই হৃদয় বিদারক বিষয়টির জন্য বিভিন্ন সংগঠন একত্রিত হয়। খ্রিষ্টান দলগুলো যেমন ক্রিসচিয়ান এসোসিয়েশন ফর সোশিয়াল একশন এবং বিশ্ব হিন্দু পরিষদ (ভিএইচপি) এটি বন্ধের জন্য বিরোধিতা করে, আর ভিএইচপি একটি হিন্দু হেল্পলাইন তৈরি করে যেটি ৩মাসে প্রেম জিহাদ সম্পর্কে ১৫০০ কলের উত্তর দেয়। দ্য ইউনিয়ন অফ ক্যাথলিক এশিয়ান নিউজ (ইউসিএএন) প্রতিবেদনে জানায় যে ক্যাথলিক চার্চ এই ঘটনার জন্য উদ্বেগ প্রকাশ করেছে। কেরালা ক্যাথলিক বিশপস কাউন্সিল (কেসিবিসি) ক্যাথলিক সম্প্রদায়কে এই বিষয়ে সতর্ক করে। সেপ্টেম্বরে, কেরালার তিরুবনন্তপুরমে শ্রী রাম সেনা নামে একটি দল প্রেম জিহাদ সম্পর্কে একটি পোস্টার প্রকাশ করে। ডিসেম্বরে দলটি ঘোষণা করে যে তারা দেশব্যাপী প্রেম জিহাদ সম্পর্কিত একটি প্রচরণা চালাবে যার নাম সেভ আউর ডটারস, সেভ ইন্ডিয়া।

কেরালার মুসলিম সংগঠন এটিকে আক্রোশপূর্ণ ও ভুল তথ্য সংবলিত প্রচারণা বলে অভিহিত করে। পপুলার ফ্রন্ট অফ ইন্ডিয়া (পিএফআই) কমিটির সদস্য নাসিরউদ্দিন ইলামারাম অস্বীকার করেন যে পিএফআই প্রেম জিহাদের সাথে যুক্ত ছিল না, তিনি বলেন মানুষ হিন্দু ও খ্রিষ্টান ধর্মেও ধর্মান্তরিত হয় আর সেটি কোন অপরাধ নয়। দক্ষিণা কান্নাডা ও উদুপি জেলার মুসলিম সেন্ট্রাল কমিটির সদস্যরা বলেন, মুসলিম বিশ্বাস ও সম্প্রদায়কে গোপনে ক্ষতিসাধন করার জন্যই হিন্দু ও খ্রিস্টানরা এই ষড়যন্ত্র করেছে।

সঠিক অনুচ্ছেদ শিরোনাম কোনটি?
titleA. মূল অনুসন্ধান
titleB. ২০০৯
titleC. ২০১০
titleD. আবেগের সাহায্যে ধর্মান্তর
উত্তর: titleB
বিশ্বব্যাপী সর্বনিম্ন জুয়াখেলার বয়স ১৬ থেকে ২১ এর মধ্যে।

খরিদ্দারেরা ক্যাসিনো গেমস দ্বারা জুয়া খেলে থাকে। কিছু ক্ষেত্রে অভিজ্ঞতা বা দক্ষতারও প্রয়োজন হয়। অধিকাংশ গেমস গাণিতিকভাবে এমনভাবে বিন্যাস করা থাকে যে প্রায়শই খেলোয়ারদের চেয়ে বাড়িগুলো সুবিধা পেয়ে থাকে। এই সুবিধাকে হাউজ এজ বলা হয়ে থাকে। পোকারের মতো খেলাগুলো যেখানে একজন খেলোয়াড় অপর খেলোয়ারের সাথে খেলে সেখানে বাড়িগুলো রেক নামে কমিশন নিয়ে থাকে।

স্লট মেশিন বা ভিডিও লটারি মেশিন ক্যাসিনোর অন্যতম জনপ্রিয় জুয়া খেলা। প্রতিবেদনে জানা যায় আধুনিক স্লট মেশিন খুবই আকর্ষণীয়।

সঠিক অনুচ্ছেদ শিরোনাম কোনটি?
titleA. ক্যাসিনোয় জুয়াখেলা
titleB. জার্মানি
titleC. জুয়া বাড়ির ইতিহাস
titleD. মন্টে কার্লো, মোনাকো
উত্তর: titleA
২০১১ সালের জনগননা অনুসারে উত্তর দিনাজপুর জেলার জনসংখ্যা ৩০০৭১৩৪ যেটি মঙ্গোলিয়া বা আর্মেনিয়া-এর জনসংখ্যার প্রায় সমান৷ ভারতে ৬৪০টি জেলার মধ্যে জনসংখ্যা অনুসারে এটির স্থান ১২২তম। জেলার জনঘনত্ব । ২০০১-২০১১ তে জনসংখ্যা বৃদ্ধির হার ২৩.১৫%%। উত্তর দিনাজপুর জেলার লিঙ্গানুপাত প্রতি ১০০০ পুরুষে ৯৩৯ জন নারী এবং সাক্ষরতার হার ২০০১ সালে ৪৭.৮৯% থেকে বৃদ্ধি পেয়ে ২০১১ সালে ৫৯.০৭% (পুরুষ সাক্ষরতা ৬৫.৫২% ও নারী সাক্ষরতা ৫২.১৭%) হয়েছে।
শিশু সংখ্যা (০-৬ বৎসর অবধি) ৪৮৫১৫৭ , যা সমগ্র জনসংখ্যার ১৬.১৩% ৷

সঠিক অনুচ্ছেদ শিরোনাম কোনটি?
titleA. ভূপ্রকৃৃতি
titleB. জনসংখ্যার উপাত্ত
titleC. নদনদী
titleD. রায়গঞ্জ মহকুমা
উত্তর: titleB
সমগ্র খেলোয়াড়ী জীবনে তেরোটি টেস্টে অংশগ্রহণ করেছেন খান মোহাম্মদ। অংশগ্রহণকৃত ১৩ টেস্টে উদ্বোধনী বোলার হিসেবে বোলিং করতেন। এ পর্যায়ে তিনি ফজল মাহমুদের সাথে নতুন বল নিয়ে বোলিং আক্রমণে অগ্রসর হতেন। পাকিস্তানের পক্ষে প্রথম বোলিং করার গৌরব অর্জন করেন ও টেস্টে প্রথম উইকেট পান। ১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ মার্চ, ১৯৫৮ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

১৯৫২-৫৩ মৌসুমে ভারতে পাকিস্তানের প্রথম আনুষ্ঠানিক গমনে তাকে রাখা হয়। ১৯৫২ সালে ভারতের বিপক্ষে পাকিস্তানের উদ্বোধনী টেস্টে অংশগ্রহণকারী খেলোয়াড়দের অন্যতম ছিলেন। ল্যাঙ্কাশায়ার লীগে একটি গ্রীষ্মকাল অতিবাহিত করার পর খান মোহাম্মদকে সতেরো সদস্যবিশিষ্ট দলে অন্তর্ভূক্ত হন। এ পর্যায়ে তিনি কিছুটা কুঁচকির সমস্যায় নিপতিত হয়েছিলেন। নতুন দিল্লিতে অনুষ্ঠিত সিরিজের প্রথম খেলায় পঙ্কজ রায়কে সাত রানে বোল্ড করেন। এরফলে, দেশের প্রথম টেস্ট উইকেট লাভের মর্যাদার অধিকারী হন। কিন্তু প্রথম দিনে বিশ ওভার বোলিং করার পর নিস্তেজ হয়ে পড়েন। এরফলে, সিরিজের বাদ-বাকী সময় বিশ্রামে থাকেন। 

১৯৫৪ সালে ইংল্যান্ড গমন করেন। লর্ডসে অনুষ্ঠিত টেস্টে লেন হাটনকে শূন্য রানে বিদেয় করেন। 

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. ভারতের মুখোমুখি
titleD. আন্তর্জাতিক ক্রিকেট
উত্তর: titleD
২০২০ সালের ১১ মার্চ, ভারতের মন্ত্রিপরিষদ সচিব, রাজীব গৌবা ঘোষণা করেছিলেন যে সমস্ত রাজ্য এবং কেন্দ্রশাসিত অঞ্চলগুলিকে মহামারী রোগ আইন, ১৮৯৭ এর ধারা ২ বিধানের আহবান করা উচিত।

১৪ মার্চ, কেন্দ্রীয় সরকার মহামারীটিকে দুর্যোগ ব্যবস্থাপনা আইন, ২০০৫ এর অধীনে "নোটিফায়েড বিপর্যয়" হিসাবে ঘোষণা করে, রাজ্যগুলিকে ভাইরাসের বিরুদ্ধে লড়াইয়ের জন্য রাজ্য দুর্যোগ প্রতিক্রিয়া তহবিলের অর্থের একটি বড় অংশ ব্যয় করতে সক্ষম করে।

সঠিক অনুচ্ছেদ শিরোনাম কোনটি?
titleA. যোগাযোগ
titleB. আইনগত ঘোষণা
titleC. বিদেশে সংক্রামিত ভারতীয়
titleD. পটভূমি
উত্তর: titleB
মার্কা তৈরিকরণের সূত্রপাত ঘটেছে খুব প্রাচীন সময়ে, যখন প্রস্তুতকারীরা নিজ নিজ হস্তশিল্পপণ্যের উপর ব্যবসায়িক মার্কা বসিয়ে দিতেন অন্যদের চাইতে নিজের পণ্যকে আলাদাভাবে উপস্থাপনের জন্য। খৃষ্টপূর্ব ২৭০০ সালে মিশরে গবাদিপশুর শরীরে মার্কা লাগিয়ে দেওয়া হতো, যাতে করে এক মালিকের পশুকে অন্য মালিকের পশু হতে সহজেই আলাদা করা যায়। তবে শিল্পবিপ্লবের ফলশ্রুতিতে এবং বিপণন, উৎপাদন ও ব্যবসায় ব্যবস্থাপনার মত প্রোফেশনাল শাখাগুলোর আবির্ভাবের কারণে উনিশ শতকে এসে মার্কািং ব্যাপকভাবে ব্যবহৃত হতে শুরু করে। মার্কাস্থাপন হল অন্য উৎপাদকের পণ্যের চাইতে নিজের পণ্যকে আলাদা করে তুলে ধরার একটি পন্থা যেটি পরিবহন ও যোগাযোগ ব্যবস্থার উন্নতির সাথে সাথে অধিক হারে ব্যবহৃত হতে শুরু করে। ধরা হয়ে থাকে, আধুনিক মার্কাস্থাপন শাস্ত্রের সূত্রপাত ঘটেছিলো প্রোক্টর অ্যান্ড গ্যাম্বল-এর তৎকালীন সভাপতি নিল এইচ ম্যাক এলরয়ের একটি বিখ্যাত "মেমো"র মাধ্যমে।

সঠিক অনুচ্ছেদ শিরোনাম কোনটি?
titleA. মার্কা স্বত্বাধিকার মূল্য
titleB. ইতিহাস
titleC. মার্কা সম্প্রসারণ
titleD. মার্কা পোর্টফোলিও
উত্তর: titleB
বাংলা লিপিতে বর্তমানে ১১টি স্বরবর্ণ অক্ষর আছে যা ৭টি প্রধান স্বর উচ্চারণের জন্য ব্যবহৃত হয়। এই সাতটিকে মৌলিক স্বরবর্ণ বলে ৷

নিম্নে আধুনিক বাংলা স্বরবর্ণের তালিকা ও উচ্চারন প্রণালী দেখানো হল। এই ১১টি স্বরবর্ণ ছাড়াও "ৠ", "ঌ" এবং "ৡ" এই তিনটি স্বরবর্ণ পূর্বে ব্যবহৃত হলেও বর্তমানে এদের ব্যবহার করা হয় না, এবং "অ" হচ্ছে সম্পূর্ণ ভাবে স্বতন্ত্র স্বরবর্ণ এবং পুরো বাংলা লিপির পূর্বনির্ধারিত সহজাত স্বরবর্ণ, তাই তার বৈশিষ্ট্যসূচক চিহ্ন নেই।


সঠিক অনুচ্ছেদ শিরোনাম কোনটি?
titleA. স্বরবর্ণ
titleB. বাংলা মুদ্রিত হরফের জ্যামিতিক গড়ন
titleC. বাংলা মুদ্রণের প্রথম অর্ধশতাব্দী
titleD. লাইনোটাইপ পর্ব
উত্তর: titleA
চট্টগ্রাম বঙ্গোপসাগরের তীরে অবস্থিত এক অপূর্ব নগরী। প্রিমিয়ার বিশ্ববিদ্যালয় এই শহরের প্রাণকেন্দ্রে চট্টগ্রাম মেডিকেল কলেজ, চট্টগ্রাম রেলওয়ে স্টেশন এবং সেন্ট্রাল বাস ডিপোর অতি নিকটে অবস্থিত। প্রিমিয়ার বিশ্ববিদ্যালয়ের পাঁচটি ক্যাম্পাস ভবন রয়েছে। দুইটি ভবন নিয়ে মূল ক্যাম্পাস গঠিত। আর বাকি ক্যাম্পাসগুলো হল—ব্যবসায় অনুষদ ভবন (ওয়াসা মোড়ে), আইন অনুষদ ভবন (হাজারী গলিতে) এবং অর্থনীতি অনুষদ (প্রেস ক্লাবে), প্রিমিয়ার বিশ্ববিদ্যালয় তাদের একাডেমিক কার্যক্রম শুরু করেছিল প্রবর্তক মোড়ে অবস্থিত তাদের ৪ তলা ক্যাম্পাস ভবন দিয়ে। এরপর পরই অতিদ্রুত প্রবর্তক মোড়েই ৭-তলা বিশিষ্ট আর্টস ও ইঞ্জিনিয়ারিং ভবন এবং ওয়াসার মোড়ে ৮-তলা বিশিষ্ট ব্যাবসায় অনুষদের ভবন নির্মাণের কাজ সম্পূর্ণ হয়। হাজারী গলিতে আইন অনুষদের জন্য ভবন নির্মাণের কাজ সমাপ্তির পথে। প্রিমিয়ার বিশ্ববিদ্যালয় ও আর নিজাম রোডে ৬২ গণ্ডা জায়গার উপর তার আরেকটি ক্যাম্পাসের কাজ শুরু করেছে। ফয়েজ লেকের নিকটে আরো একটি ক্যাম্পাস নির্মাণের পরিকল্পনা রয়েছে প্রিমিয়ার বিশ্ববিদ্যালয় কর্তৃপক্ষের।

সঠিক অনুচ্ছেদ শিরোনাম কোনটি?
titleA. আইন অনুষদ
titleB. ক্যাম্পাস
titleC. ইংরেজি অনুষদ
titleD. ব্যবহারিক বিজ্ঞানের বিদ্যালয়
উত্তর: titleB
সিনিয়র পুলিশ কর্মকর্তাদের পেশাগত প্রশিক্ষণের জন্য ১৯৮০ দশকের শেষ দিকে পুলিশ কমিশন (১৯৭৭) পুলিশ স্টাফ কলেজ প্রতিষ্ঠার সুপারিশ করেন। ১৯৮৮-৮৯ সালে আরেকটি পুলিশ কমিশন রিপোর্টে সিনিয়র পুলিশ কর্মকর্তাদের জন্য সর্বোচ্চ দক্ষতা বৃদ্ধি প্রশিক্ষণ প্রদানের গুরুত্ব তোলে ধরা হয়। ঐ প্রতিবেদন অনুসরণ করে ১৯৯৪ সালে সরকারকে একটি আনুষ্ঠানিক প্রস্তাব পাঠানো হয় এবং ১৪ ডিসেম্বর ১৯৯৮ সালে সরকারের অনুমোদন আসে।

সঠিক অনুচ্ছেদ শিরোনাম কোনটি?
titleA. কার্যক্রম
titleB. ম্যানেজমেন্ট
titleC. অবস্থান
titleD. পটভূমি
উত্তর: titleD
কমলেশ্বর ভট্টাচার্য্য ১৯২৮ খ্রিষ্টাব্দের ২৯শে আগস্ট ব্রিটিশ ভারতের ঢাকা শহরের উত্তরে একটি ছোট গ্রামে জন্মগ্রহণ করেন। ১৯৪৭ খ্রিষ্টাব্দে ভারত স্বাধীনতা লাভ করলে কমলেশ্বরের পরিবার পশ্চিমবঙ্গের হুগলি জেলার উত্তরপাড়া শহরে চলে আসেন। ১৯৫০ খ্রিষ্টাব্দে তিনি কলকাতা বিশ্ববিদ্যালয়ের প্রাচীন ভারতীয় ইতিহাস বিভাগ থেকে প্রথম শ্রেণীতে প্রথম হয়ে স্নাতকোত্তর ডিগ্রী লাভ করেন। এরপর তিনি বারাণসী থেকে সংস্কৃত নিয়ে পড়াশোনা করেন। ১৯৫৫ খ্রিষ্টাব্দে তিনি ছাত্রবৃত্তি নিয়ে গবেষণার জন্য ফ্রান্সের প্যারিস শহরে যান। ১৯৬০ খ্রিষ্টাব্দে তিনি সেন্ত্রে ন্যাশনাল দে লা রিসার্চে সায়েন্টিফিক প্রতিষ্ঠানে গবেষক হিসেবে যোগ দেন।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. ভারতীয় দর্শনের ওপর গবেষণা
titleC. কম্বোডিয়ার ওপর গবেষণা
titleD. কর্মজীবন
উত্তর: titleA
বজ্রঝড় এক প্রকার ঝড় যা বিদ্যুৎ ও সহকারী বজ্রধ্বনি উৎপন্ন করে। এর সাথে সাধারণত অত্যধিক বৃষ্টিপাত হয়। এ ঝড় সমগ্র বিশ্বে হয় বিশেষ করে গ্রীষ্মপ্রধান উচ্চবর্ষন জঙ্গলে যেখানের প্রাকৃতিক অবস্থা হয় উচ্চ আর্দ্রতা ও তাপমাত্রাপূর্ণ এবং থাকে বায়ুমণ্ডলীয় অস্থায়িত্ব। এই ঝড় হয় যখন ঘনীভবনের উচ্চমাত্রা পরিণত হয় অস্থিতিশীল বায়ুর খণ্ডে যা বায়ুমণ্ডলে উৎপন্ন করে গভীর, দ্রুত ও ঊর্ধ্বমুখী গতি। তাপশক্তি অত্যন্ত শক্তিধর ঊর্ধ্বমুখী বায়ুপ্রবাহ তৈরি করে যা ঘুর্ণনের মাধ্যমে ট্রপোমণ্ডলে উঠে। ঠাণ্ডা নিম্নমুখী বায়ুপ্রবাহ ঝড়ের নিচে নিম্নটান সৃষ্টি করে। ঝড়ের শক্তি শেষ হলে, ঊর্ধমুখী প্রবাহ চলে যায় ও নিম্নটান মেঘের অবসান ঘটায়। স্বতন্ত্র ঝড় মেঘ ২-১০ কিলোমিটার পর্যন্ত বিস্তৃত হতে পারে।

সঠিক অনুচ্ছেদ শিরোনাম কোনটি?
titleA. বজ্রঝড়
titleB. তুষারঝড়
titleC. প্রবল তুষারঝড়
titleD. অন্য স্থলজ ঝড়
উত্তর: titleA
গৌরী ভঞ্জ হলেন নন্দলাল বসু এবং সুধীরা দেবীর কন্যা। তিনি শান্তিনিকেতনের কলাভবনে চিত্রাঙ্কন এবং হস্তশিল্পের শিক্ষালাভ করেছিলেন। যখন হস্তশিল্প বিভাগের শিক্ষিকা সুকুমারী দেবীকে অসুস্থতার জন্যে শান্তিনিকেতন ছাড়তে হয়েছিল, সেই সময় গৌরী দেবী ওই বিভাগের দায়িত্ব নিয়েছিলেন এবং প্রায় দীর্ঘ তেত্রিশ বছর শিক্ষকতা করেছিলেন। তিনি আল্পনা, সূচীশিল্প, বাটিক, চর্মশিল্প এবং অন্যান্য হস্তশিল্পে অত্যন্ত দক্ষ ছিলেন। তার শিক্ষকতকালীন সময়েই কলাভবনে বাটিক শিল্পের প্রচলন হয়েছিল এবং এই শিল্পমাধ্যমে তার অবদান ছিল উল্লেখযোগ্য। রবীন্দ্রনাথের জীবৎকালে বিভিন্ন অনুষ্ঠানাদিতে সাজসজ্জার ব্যাপারে তার মুখ্য ভূমিকা ছিল।

সঠিক অনুচ্ছেদ শিরোনাম কোনটি?
titleA. গৌরী ভঞ্জ (জন্ম ১৯০৭)
titleB. প্রকৃতি চট্টোপাধ্যায় (১৮৯৫-১৯৩৪)
titleC. প্রতিমা দেবী (১৮৯৩-১৯৬৯)
titleD. আখতার জাহান (জন্ম ১৯৫৮)
উত্তর: titleA
চট্টগ্রাম প্রকৌশল ও প্রযুক্তি বিশ্ববিদ্যালয় চট্টগ্রাম বিভাগের চট্টগ্রাম জেলায় অবস্থিত। এটি 'রাউজান' উপজেলার 'পাহাড়তলি' ইউনিয়নে চট্টগ্রাম-কাপ্তাই মহাসড়কের পাশে অবস্থিত। ২১০ মেগাওয়াট ক্ষমতাসম্পন্ন রাউজান তাপ বিদ্যুৎ কেন্দ্র চুয়েট ক্যাম্পাসের কাছেই অবস্থিত। এটি কাপ্তাই রাস্তার মাথা থেকে প্রায় ১৬ কিলোমটার দূরে ও বহদ্দারহাট বাস স্ট্যান্ড থেকে প্রায় ২০ কিলোমিটার দূরে অবস্থিত।

'ইমাম গাজ্জালি বিশ্ববিদ্যালয় কলেজ' চুয়েটের বিপরীত পাশে অবস্থিত। বিশ্ববিদ্যালয় থেকে প্রায় ৫ কিলোমিটার দূরে কর্ণফুলী নদী বহমান।

সঠিক অনুচ্ছেদ শিরোনাম কোনটি?
titleA. অবস্থান
titleB. ক্যান্টিন
titleC. প্রথম সমাবর্তন
titleD. দ্বিতীয় সমাবর্তন
উত্তর: titleA
১৯৫৪ সালে তিনি সরকারি চাকরিতে যোগ দেন এবং পরে করাচির রেডিও পাকিস্তান-এ টেকনিক্যাল এসিস্ট্যান্ট হিসেবে কাজ করেন। স্বাধীনতার পর তিনি বাংলাদেশ টেলিভিশনের উপ-মহাপরিচালক ও সরকারের বহিঃপ্রচার বিভাগের মহাপরিচালক নিযুক্ত হন। ১৯৭৯ সালে তিনি ডেপুটেশনে পররাষ্ট্র মন্ত্রণালয়ে যোগ দেন এবং কিছুদিন ইসলামাবাদে বাংলাদেশ দূতাবাসের প্রথম প্রেস কাউন্সিলর হিসেবে দায়িত্ব পালন করেন। মৃত্যুর পূর্ব পর্যন্ত তিনি একটি জীবনবীমা কোম্পানির উপদেষ্টা ছিলেন। আনিস চৌধুরী ছাত্রাবস্থায় (১৯৪৬-৪৭)  কলকাতা থেকে প্রকাশিত ইত্তেহাদ পত্রিকার সহসম্পাদকের দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম
titleC. কর্মজীবন
titleD. শিক্ষাজীবন
উত্তর: titleC
শাকিব খান অভিনয়ের পাশাপাশি অনেকগুলো মঞ্চ পরিবেশনাও করেছেন। খান ২০১১ সালের ২৪ ফেব্রুয়ারি ক্রিকেট বিশ্বকাপ উপলক্ষে স্বাগতিক তিন দেশ ভারত, শ্রীলঙ্কা ও বাংলাদেশের শিল্পীদের অংশগ্রহণে ‘ট্রাইনেশন বিগ শো’-এ মঞ্চ পরিবেশনা করেন। ২০১৯ সালের ১৪ নভেম্বর ভারতীয় উৎপাদন ও বিতরণকারী প্রতিষ্ঠান রেড চিলিজ এন্টারটেইনমেন্ট আয়োজিত আরব আমিরাতের রাজধানী আবুধাবির শেখ জায়েদ ক্রিকেট মাঠে ২০১৯ টি১০ লীগ-এর উদ্বোধনী অনুষ্ঠানে মঞ্চ পরিবেশন করেন তিনি। যেখানে হিন্দি ভাষায় কথা বলে সমালোচনার মুখোমুখি হতে হয় তাকে। ২০১৯ সালের ১১ ডিসেম্বর ভারতের পশ্চিমবঙ্গের মুর্শিদাবাদে দুস্থ শিক্ষার্থী ও অনাথ শিশুদের সহায়তার জন্য আয়োজিত "শ্রাবন্তী ও শাকিব খান নাইট" নামের একটি বিচিত্রানুষ্ঠানে পশ্চিম ত্রিমোহনী ঝাঁঝরা ক্লাবে মঞ্চ মাতান খান, যেখানে তার সঙ্গে মঞ্চ মাতান ভারতের জনপ্রিয় অভিনেত্রী শ্রাবন্তী চট্টোপাধ্যায়। ২০২০ সালের ১ ফেব্রুয়ারি চরফ্যাশন সরকারি কলেজের ৫০ বছর পূর্তি উপলক্ষ্যে সুবর্ণজয়ন্তী উৎসবে মঞ্চ মাতান তিনি, যেখানে তার সঙ্গে মঞ্চ মাতান রিয়াজ, মৌসুমী ও পপি। অনুষ্ঠানে অতিথি হিসাবে উপস্থিত ছিলেন জাতীয় সংসদের স্পিকার শিরীন শারমিন চৌধুরী, চিপ হুইপ নুর-ই আলম চৌধুরী এবং যুব ও ক্রীড়া মন্ত্রণালয়ের সংসদীয় স্থায়ী কমিটির সভাপতি আব্দুল্লাহ আল ইসলাম জ্যাকব।

সঠিক অনুচ্ছেদ শিরোনাম কোনটি?
titleA. ২০১১ - ২০১৫
titleB. ব্যক্তিগত জীবন
titleC. ১৯৯৯ - ২০০৫
titleD. মঞ্চ অনুষ্ঠান
উত্তর: titleD
১৯১৭ সালে ২১ ডিসেম্বর ইঙ্গুশেতিয়া, চেচনিয়া এবং দাগেস্তান একত্রে রাশিয়া থেকে বিচ্ছিন্ন হয়ে স্বাধীনতা ঘোষণা করে এবং "ইউনাইটেড মাউন্টেইন ডুয়েলারস অব দা নর্থ ককেসাস" নামে একটি স্বাধীন রাষ্ট্র গঠন করে (উত্তর ককেসিয় পর্বত প্রজাতন্ত্র নামেও পরিচিত)। বিশ্বের প্রধান শক্তিশালী দেশগুলো এই নবগঠিত রাষ্ট্রকে স্বীকৃতি দেয়। নবগঠিত রাষ্ট্রের রাজধানী দাগেস্তানের তেমির-খান শুরা'তে স্থানান্তরিত করা হয়। বিশিষ্ট চেচনিয় কূটনৈতিক তাপা চেরমোয়েভ ছিলেন দেশটির প্রথম প্রধানমন্ত্রী। ইঙ্গুশ কূটনৈতিক ভাসান-গিরেয় ঝাবাগিয়েভ ছিলেন দেশটির দ্বিতীয় প্রধানমন্ত্রী। তিনি ১৯১৭ সালে গৃহীত দেশটির সংবিধানের রচিয়তা ছিলেন। ১৯২০ সালে তিনি তৃতীয় মেয়াদে পুনঃনির্বাচিত হন। ১৯২১ সালে রাশিয়ানরা দেশটিতে আক্রমণ করে এবং জোরপূর্বক অঞ্চলটিকে সোভিয়েত ইউনিয়নের অন্তর্ভুক্ত করে। এর পরেও ককেসিয়ার স্বাধীনতা যুদ্ধ চলতে থাকে, তবে দেশটির সরকার নির্বাসনে চলে যায়। বলশেভিক বিপ্লবের পরে অটোমান সৈন্যরা আজারবাইজান দখল করে এবং দাগেস্তান "উত্তর ককেসীয় মাউন্টেন রিপাবলিক" নামক ক্ষণস্থায়ী রাষ্ট্রের অন্তর্ভুক্ত হয়। এদিকে রাশিয়ায় সাদা আন্দোলন এবং স্থানীয় জাতীয়তাবাদীদের সাথে তিন বছরের লড়াইয়ের পরে অবশেষে বলশেভিকরা বিজয় লাভ করে, যার ফলশ্রুতিতে ১৯২১ সালে ২০ জানুয়ারি দাগেস্তান স্বায়ত্তশাসিত সোভিয়েত প্রজাতন্ত্র গঠিত হয়। তবে পরবর্তীতে স্ট্যালিনের শিল্পায়ন পরিকল্পনায় দাগেস্তান উপেক্ষিত হয় এবং এই অঞ্চলের অর্থনীতি স্থবির হয়ে পরে। যা প্রজাতন্ত্রটিকে রাশিয়ার সবথেকে দরিদ্র অঞ্চলে পরিণত করে।

সঠিক অনুচ্ছেদ শিরোনাম কোনটি?
titleA. সোভিয়েত যুগ
titleB. সোভিয়েত পরবর্তী যুগ
titleC. হ্রদ
titleD. ধর্ম
উত্তর: titleA
জাহান্দার শাহের প্রথম স্ত্রী ছিলেন মির্জা মোকাররম খান সাফাভি কন্যা। ১ 1676 সালের ১৩ ই অক্টোবর বিবাহ হয়েছিল। তার মৃত্যুর পরে তিনি তার ভাতিজি মির্জা রুস্তমের কন্যা সাইয়িদ-উন-নিসা বেগমকে বিয়ে করেছিলেন। বিবাহটি 16 আগস্ট 1684-এ হয়েছিল কাজী আবু সাঈদ তাদেরকে সম্রাট আওরঙ্গজেব এবং যুবরাজ মুহাম্মদ মুয়াজ্জম (ভবিষ্যত বাহাদুর শাহ প্রথম) এর উপস্থিতিতে একত্রিত করেছিলেন। ১৮ ই সেপ্টেম্বর এই বিবাহটি সম্পন্ন হয়েছিল। সাইয়িদ-উন-নিসা বেগমকে ৬৭,০০০ টাকার গহনা উপহার দেওয়া হয়েছিল। রাজকন্যা জিনাত-উন-নিসা বেগম উদযাপনগুলি তত্ত্বাবধান করেছিলেন

তাঁর তৃতীয় স্ত্রী ছিলেন অনুপ বাই। তিনি ১৬৯৯ খ্রিস্টাব্দের জুন মাসে জন্মগ্রহণ করেন। তিনি যুবরাজ মুহাম্মদ আজিজ-উদ-দীন মির্জার মা ছিলেন। তাঁর চতুর্থ স্ত্রী ছিলেন লাল কুনোয়ার, খাসুসিয়াত খানের কন্যা। জাহান্দর শাহ তাকে খুব পছন্দ করেছিলেন এবং সিংহাসনে আরোহণের পরে তিনি তাকে ইমতিয়াজ মহল উপাধি দিয়েছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. বিবাহ
titleC. প্রাথমিক জীবন
titleD. তথ্যসূত্র
উত্তর: titleB
ওনানের ভাই "এর" এর মৃত্যুর পর, তার পিতা, ইয়েহুদা ওনানকে তার ভ্রাতৃবধূকে বিবাহ করতে বলেন। ভার্তৃবধু তামারের সাথে সহবাসের মাধ্যমে যেন বংশধারা বজায় থাকে এটাই ছিল জুডাহ এর পরিকল্পনা। ধর্মীয় অধ্যক্ষ তিকভা ফ্রাইমার-কিনস্কি এই বিবাহকে উল্লেখ করে বলেন: তামরের যে কোনো পুত্রই এর এর ঔরসজাত বলে গণ্য হবে। যাই হোক যদি এর সন্তানহীন থাকতেন এবং তামরের কন্যা সন্তান জন্ম হত, তবে ওনান হতেন সবচেয়ে দীর্ঘসময় বেচে থাকা পুরুষ।

যখন ওনান তামরের সাথে সঙ্গম করেন, তিনি তার বীর্য তামারের যোনীতে না ফেলে মাটিতে ফেলেন। তার এই কর্মের পিছনে উদ্দেশ্য ছিল যাতে তামরের কোনো সন্তান না হয়, কারণ সন্তান হলেই তা এর এর বংশধর হিসেবে বিবেচিত হবে। বাইবেলে এর পরের উক্তিটি ছিল, ওনান অশুভ কার্য সম্পাদন করেছেন এবং এর ফলে ঈশ্বর তাকে বধ করেন।

সঠিক অনুচ্ছেদ শিরোনাম কোনটি?
titleA. ধ্রুপদী খ্রিস্টীয় দৃষ্টিভঙ্গি
titleB. প্রাথমিক প্রটোস্ট্যান্টদের দৃষ্টিভঙ্গী
titleC. বাইবেল অনুসারে
titleD. বিতর্ক
উত্তর: titleC